كود اسماء غربي —- الغاء الملك محمد السادس يوم امس الاربعاء بالرباط لاطلاق برنامج وطني لمحاربة الفراشة والباعد المتجولين، في اخر لحظة شكل صدمة لمن اشرف على المشروع، ماشي غير وزيري الداخلية محمد حصاد ووزير التجارة والصناعة حفيظ العلمي بل من اعد هذا المشروع. حسب مصدر ل”كود” فان اعداد هذا المشروع الذي انتقده الملك واعتبره لا يرقى الى المستوى المطلوب”، تطلب سنة كاملة. حسب مصدر ل”كود” فانه تم التعامل مع الموضوع بجدية “درنا اللي علينا ويمكن نكونو خطأنا وهاد الشي كيوقع. ايلى درنا خدمة مزيانة غادي يشكرنا وايلى درنا خدمة ناقصة عادي يتقلق علينا”. وحول اش نا هو اللي قلق الملك فالمشروع، در مصدر اخر ل”كود” “دابا حنا مازال ما درناش شي اجتماع باش نعرفو، باش يخبرنا الوزير ديالنا غادين نكلسو نخدمو”. هذه السابقة قد يكون لها تبعات سياسية، فهذه اول مرة منذ وصول الملك الى العرش يتم الغاء نشاط بهذه الطريقة: عرضو على الناس كلشي حضر وخبروهم باللي المشروع ماشي فالمستوى المقبول. يمكن تحول في التعامل مع مشاريع تقدم للملك وهي ناقصة وضعيفة. فهاد القضية حتى مستشاري الملك عندهم دور، حقاش هما صلة الوصل بينهم وبين الوزاراء 
التقليقة الملكية على حصاد وحفيظ العلمي. مصدر ل”كود”: عام وحنا خدامين على المشروع وعادي يتقلق علينا ودابا كنشوفو فين كاين الخلل ونصححوه